DW Market : หุ้นลงหนุน Put DW ปรับตัวขึ้นช่วงบ่ายวานนี้
ตลาด DW ค่อนข้างเงียบเหงาในช่วงเช้าของการซื้อขายในวันพฤหัสบดี โดยนักลงทุนให้ความสนใจ DW บนหุ้นรายตัวมากกว่า และยังคงโฟกัสอยู่ในกลุ่มหุ้นอ้างอิงเดิมๆ เช่น ITD, TPIPL และ JAS โดย DW28 ที่ได้รับความสนใจจากนักลงทุนได้แก่ ITD28C1506A, TPIP28C1509A และ JAS28C1508A
27 มี.ค. 2558

บล.แมคควอรี ผู้ออก DW28 เปิดเผยถึงตลาด DW วานนี้ว่า ตลาด DW ค่อนข้างเงียบเหงาในช่วงเช้าของการซื้อขายในวันพฤหัสบดี โดยนักลงทุนให้ความสนใจ DW บนหุ้นรายตัวมากกว่า และยังคงโฟกัสอยู่ในกลุ่มหุ้นอ้างอิงเดิมๆ เช่น ITD, TPIPL และ JAS  โดย DW28 ที่ได้รับความสนใจจากนักลงทุนได้แก่ ITD28C1506A, TPIP28C1509A  และ JAS28C1508A
นอกจากนี้ ยังมีนักลงทุนบางส่วนหันมาให้ความสนใจ Call DW บนหุ้น TRUE ด้วย ส่วนทางด้าน SET50 DW กลับมามีวอลุ่มซื้อขายในช่วงบ่าย จากการปรับตัวลงของดัชนีหลักทรัพย์อ้างอิง โดยสัญญาซื้อขายล่วงหน้า S50H15 ณ เวลา 16.30 น. ปรับตัวลงไปที่ระดับ  989.90 จุด -9.60 จุด หรือ -1.0% ส่งผลให้ SET50 Put ปรับตัวขึ้น เช่น S5028P1506B เป็นต้น
โดยในช่วงบ่ายมีข่าวเกี่ยวกับสถานการณ์ทางการเมืองในตะวันออกกลาง ซึ่งส่งผลให้ตลาดหุ้นไทยมีแรงขายออกมาหนาแน่นเกิอบทุกกลุ่มหลักทรัพย์ แม้ว่าหุ้นกลุ่มพลังงานจะปรับตัวขึ้นตามการฟื้นตัวของราคาน้ำมัน ส่งผลให้ Call DW บนหุ้นพลังงานปรับตัวขึ้น เช่น PTT28C1508A +2.8% เทียบกับหุ้นอ้างอิงที่ปรับตัวขึ้น +0.3% PTTE28C1507A +37.5% เทียบกับหุ้นอ้างอิงที่ปรับตัวขึ้น +5.2% เป็นต้น ขณะที่กลุ่มเทคโนโลยี วัสดุก่อสร้าง และรับเหมาก่อสร้างปรับตัวลงแรง ส่งผลให้ Call DW ปรับตัวลงตาม ส่วน Put DW ปรับตัวขึ้น เช่น TRUE28P1505A +7.7% เทียบกับหุ้นอ้างอิงที่ปรับตัวลง -1.6%
สำหรับแรงซื้อขายสุทธิใน DW28 วานนี้ นักลงทุนซื้อสุทธิ Call DW รวมกว่า 31.5 ล้านหน่วย นำโดย ITD28C1506A และ ITD28C1508A ตามมาด้วย Call DW บนหุ้น TPIPL รวม 26.9 ล้านหน่วย นำโดย TPIP28C1509A นอกจากนี้ ยังมีแรงซื้อ Call DW ในหุ้นเทคโนโลยี เช่น SAMA28C1508A JAS28CD และ JAS28C1508A ขณะที่แรงขายสุทธิอยู่ใน TRUE28C1508A 9.7 ล้านหน่วย และ TTA28C1507A 8.9 ล้านหน่วย ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover)  35,124.26  ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,329.80 ล้านบาท
คิดเป็น 3.8%